b"\n_START_ARTICLE_\nSant Crist\xc3\xb2fol de Pallars\n_START_SECTION_\nDescripci\xc3\xb3\n_START_PARAGRAPH_\nPlanta de nau \xc3\xbanica, arrebossada a l'interior, coberta amb teulada a dues vessants. Absis semicircular, amb volta de mitja taronja i un altar de pedra. T\xc3\xa9 dues finestres esqueixades d'arc de mig punt, una al centre de l'absis i una al mur lateral. La fa\xc3\xa7ana t\xc3\xa9 una porta dovellada d'arc de mig punt i a la part alta presenta un petit ull de bou. El capcer \xc3\xa9s triangular i sobrepassa una mica la teulada. El mateix passa a la cap\xc3\xa7alera. El parament \xc3\xa9s de carreus ben arrenglerats. Els angles estan emmarcats per grans carreus.\n_START_SECTION_\nHist\xc3\xb2ria\n_START_PARAGRAPH_\nLa primera refer\xc3\xa8ncia documental \xc3\xa9s de l'any 1194, on es parla de construir un nou altar i que ha fet l'obra Arnau de Vilar. Tot i que desconeixem l'acta de fundaci\xc3\xb3 de la capella, en el testament del rector Pere Serrallonga, de l'any 1357, actualment desaparegut, es feia constar l'acta de fundaci\xc3\xb3. Era sufrag\xc3\xa0nia de Sant Juli\xc3\xa0 de Lli\xc3\xa7\xc3\xa0 d'Amunt fins a l'any 1453, que pass\xc3\xa0 a ser-ho de Santa Eul\xc3\xa0lia. En un terratr\xc3\xa8mol de 1457 va quedar quasi enderrocada, el 8 de juny es decret\xc3\xa0 la seva reconstrucci\xc3\xb3. En la visita pastoral del 3 de juny de 1756 s'esmenta la necessitat d'arreglar la teulada. El 1966 es va restaurar."